EkBass/fiwiki-20250220-pages-articles huggingface dataset:
Daniel Sickles

Daniel Edgar Sickles (20. lokakuuta 1825 – 3. toukokuuta 1914) oli värikäs ja kiistelty yhdysvaltalainen demokraattipoliitikko, Unionin kenraali Yhdysvaltain sisällissodassa ja diplomaatti. Sickles kuoli vuonna 1914 ja hänet on haudattu Arlingtonin sotilashautausmaalle Virginiaan. == Politiikka == Sickles opiskeli lakia New Yorkin kaupunginyliopistossa ja lähti vuonna 1847 mukaan politiikkaan ja oli mukana politiikassa aina vuoteen 1896 asti. Tänä aikana hän työskenteli muun muassa Yhdysvaltain edustajainhuoneessa, Yhdysvaltain diplomaattina ensin Britanniassa ja myöhemmin Espanjassa sekä useissa eri rooleissa New Yorkin kaupungin ja osavaltion paikallispolitiikassa. Politiikassa hänet muistetaan parhaiten New Yorkin keskuspuiston maa-alueen ostamisesta. == Philip Barton keyn surma == Helmikuussa 1859 Sickles ampui ja surmasi vaimonsa rakastajaksi epäilemän Philip Barton Keyn, Francis Scott Keyn pojan. Oikeudenkäynnissä hänestä tuli ensimmäinen tilapäisen mielenhäiriön perusteella vapautettu syytetty Yhdysvaltojen historiassa. == Sotilasura == Sickles toimi Yhdysvaltain sisällissodassa ensin everstinä, mutta kohosi sodan kuluessa kenraalimajuriksi. Gettysburgin taistelun ensimmäisenä päivänä hän kuitenkin siirsi 3. armeijakuntansa sellaisiin asemiin, että se tuhoutui kokonaan. Hänen toimintansa on yhä keskustelun alaisena. Sodan jälkeen Sickles toimi Pohjois- ja Etelä-Carolinan sotilaskuvernöörinä, mutta presidentti Andrew Johnson ei ollut tyytyväinen hänen toimintaansa, minkä takia hänet siirrettiin vuonna 1867 syrjään tehtävästä. Kaksi vuotta tämän jälkeen Sickles erosi armeijasta virallisesti. == Lähteet == == Aiheesta muualla == Luokka:Yhdysvaltain sisällissodan pohjoisvaltioiden kenraalit Luokka:Amputoidut henkilöt Luokka:Vuonna 1819 syntyneet Luokka:Vuonna 1914 kuolleet
Star Trek – kapina

Star Trek – kapina (Star Trek: Insurrection) on yhdeksäs Star Trek -elokuva. Elokuvan on ohjannut Jonathan Frakes ja henkilöinä ovat pääosin jo tutuiksi tulleet TNG-sarjan henkilöt. Elokuva sai ensi-iltansa vuonna 1998. ==Tarina== Enterprise-E on suorittamassa tyypillisen erikoista tehtävää; he ovat jättäneet Datan pienelle alkeellista elämäntapaa noudattavalle planeetalle - ja yhtäkkiä tilanne karkaakin käsistä. Picard on saman tien mahdottomassa tilanteessa - jonka hän selvittää päättäväiseen tapaansa, vaikka se merkitsee suoraa kapinaa paikalla olevaa amiraalia vastaan. Picard irrottaa arvomerkit kauluksestaan ja johtaa miehistönsä uhkayritykseen. Tilanne päättyy lopulta rauhanomaiseen ratkaisuun; Enterprise poistuu ja alkeellisen elämäntavan planeetta jätetään rauhaan. Luokka:Star Trek -elokuvat Luokka:Vuoden 1998 yhdysvaltalaiset elokuvat Luokka:Jonathan Frakesin ohjaamat elokuvat
Maynard Eziashi

Maynard Eziashi (s. 1965) on brittiläinen näyttelijä. Hän syntyi Lontoossa ja voitti vuonna 1991 Berliinin elokuvajuhlilla Hopeisen karhun roolistaan elokuvassa Mister Johnson (1990). Muihin elokuviin, joissa Eziashi on esiintynyt, kuuluvat 21 – villi ja vapaa (1990), Bopha! (1993) ja Ace Ventura – luonto kutsuu (1995). == Lähteet == == Aiheesta muualla == * Luokka:Brittiläiset näyttelijät Luokka:Vuonna 1965 syntyneet Luokka:Elävät henkilöt
Bob Gunton

Robert Patrick ”Bob” Gunton, Jr. (s. 15. marraskuuta 1945 Santa Monica, Kalifornia) on yhdysvaltalainen näyttelijä. Hänellä on ollut merkittäviä rooleja muiden muassa elokuvissa Demolition Man (1993), Rita Hayworth – avain pakoon (1994), Ace Ventura – luonto kutsuu (1995) ja Meren raivo (2000). Gunton esiintyi sarjassa 24 tuotantokaudet 6-8. Esiintymisistään musikaaleissa Gunton on saanut kaksi Tony-ehdokkuutta. Hän on lisäksi voittanut Drama Desk Awardin ja Obien. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1945 syntyneet Luokka:Elävät henkilöt
Frank Darabont

Frank Darabont (s. 28. tammikuuta 1959 Montbéliard, Ranska) on yhdysvaltalainen elokuvaohjaaja, -käsikirjoittaja ja -tuottaja. Darabont on ohjannut muiden muassa Stephen Kingin teoksiin pohjautuvat elokuvat Rita Hayworth – avain pakoon (1994), Vihreä maili (1999) ja The Mist – usva (2007). Hän oli myös käsikirjoittamassa elokuvaa Kärpänen II (1989). Darabont on saanut kolme Oscar-ehdokkuutta vuosina 1995 ja 2000. Hän oli lisäksi Golden Globe -ehdokkaana vuonna 1995. Darabont oli luomassa The Walking Dead -televisiosarjaa, jota hän on myös tuottanut ja käsikirjoittanut. Lisäksi hän ohjasi sarjan pilottijakson. Ranskassa syntyneen Darabontin unkarilaiset vanhemmat pakenivat Unkarin kansannousua vuonna 1956.Frank Darabont (Author of The Shawshank Redemption) ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1959 syntyneet Luokka:Elävät henkilöt
Jutta Kleinschmidt

Jutta Kleinschmidt (s. 29. elokuuta 1962) on saksalainen moottoriurheilija. Hän voitti Dakar-rallin ensimmäisenä naiskuskina vuonna 2001. Hän voitti ajamalla Mitsubishi Pajerolla. Kleinschmidt aloitti uransa Dakar-rallissa vuonna 1987 moottoripyörällä. Kleinschmidt syntyi Kölnissä ja opiskeli 1980-luvulla Isnyn Naturwissenschaftlich-Technische Akademiessa. == Lähteet == == Aiheesta muualla == * The Queen of Dakar Luokka:Saksalaiset moottoriurheilijat Luokka:Dakar-rallin voittaneet kuljettajat Luokka:Vuonna 1962 syntyneet Luokka:Elävät henkilöt
Neljä kirjaa

Neljä kirjaa (四書 sìshū) ovat kungfutselaisuuden tärkeimpiä tekstejä. Song- dynastian aikana Zhu Xi valitsi kirjat kungfutselaisuuteen tutustumisen perusteoksiksi. Ming- ja Qing-dynastioiden aikana niiden tunteminen oli keskeinen osa virkamiestutkintojen vaatimuksia. Neljä kirjaa ovat: * Suuri oppi (大學 Dàxué), joka oli alun perin luku Riiteissä (禮記 Liji), mutta jonka Zhu Xi erotti omaksi kirjakseen. Kyseessä on luultavasti ollut alun perin prinssien ja muun yläluokan opas. Teksti kokonaisuudessaan on lyhyt, mutta vakiintuneessa toisinnossa sitä seuraa pitkä kommentaari.Mestari Kongin keskustelut, s. 220. * Tarkoituksen oppi (中庸 Zhōngyōng), jonka alkuperä on samanlainen kuin Suuren opin: Zhu Xi erotti sen omaksi kirjakseen Riiteistä. Sen kirjoittajaksi on perinteisesti mielletty Kungfutsen pojanpoika Zisi (Kong Ji).Mestari Kongin keskustelut, s. 222. * Keskustelut (論語; yksinkert.: 论语; Lúnyǔ), Kungfutsen ja hänen oppilaidensa välisiä keskusteluja. * Mengzi (孟子 Mèngzĭ), Mengzin ja kuninkaiden välisiä keskusteluja == Katso myös == * Viisi klassikkoa - toinen kungfutselaisuuden parissa kanoninen kokoelma tekstejä == Lähteet == * === Viitteet === Luokka:Kiinalaiset klassikot Luokka:Kungfutselaiset teokset Luokka:Seulonnan keskeiset artikkelit
Maffei 1

Maffei 1 on elliptinen galaksi noin 10 miljoonan valovuoden etäisyydellä Maasta. Galaksin löysi italialainen Paolo Maffei vuonna 1968.http://www.atlasoftheuniverse.com/galgrps/maffei.html Maffei 1:n arveltiin pitkään kuuluvan paikalliseen galaksiryhmään, johon mm. Andromedan galaksi ja Linnunrata kuuluvat. Nykyään sen katsotaan kuitenkin kuuluvan läheiseen IC342/Maffei-galaksiryhmään. Se on Maata lähinnä sijaitseva jättiläisgalaksi ja läheisyytensä vuoksi sen näennäinen läpimitta taivaalla on noin kolme kaariminuuttia. Maffei 1:n havaitseminen on kuitenkin vaikeaa, sillä se sijaitsee taivaalla suoraan Linnunradan tähtien ja kaasun muodostaman vyön takana. Tämä tekee galaksin optisen havaitsemisen erittäin vaikeaksi. Galaksi löydettiinkin alun perin juuri infrapunaemissionsa ansiosta. == Katso myös == Muita linnunradan tason taakse jääviä galakseja: *Maffei 2 *Dwingeloo 1 *Dwingeloo 2 == Lähteet == == Aiheesta muualla == *Maffei 1 Luokka:Galaksit
Moskenes

Moskenes on kunta Nordlandin läänissä Norjassa. Kunnan keskustaajama on Reine. Kunta muodostettiin 1916 erottamalla se Flakstadin kunnasta, johon se kuitenkin vuonna 1964 jälleen yhdistettiin. Moskenes erotettiin uudelleen 1976 omaksi kunnakseen. Vuoden 2023 alussa Moskenesissa oli 979 asukasta. Moskenesin kunta sijoittuu Lofoottien saariston pitkälle Atlanttiin työntyvään kärkeen. Aivan kärjen tuntumassa on tunnettu matkailu- ja kalastajakylä Å. Ruotsin Luulajasta alkava Eurooppatie 10 kulkee kunnan halki päättyen Ån kylään. Moskenesistä on kesäisin päivittäin ja talvisin 3–4 kertaa viikosa autolauttayhteys mantereelle Bodøhön. ==Kuvia== Reine Lofoten.jpg|Reinen kylää. Djupfjorden, 2010 09.jpg|Kunnassa sijaitsevan Djupfjorden-vuonon ympäristö ruskan värjäämänä syyskuussa 2010. Befolkningsutvikling kommune 1874.svg|Kunnan väkiluku vuosina 1951–2010. Vuosina 1964–1976 Moskenes oli osa Flakstadin kuntaa. ==Tunnettuja henkilöitä== * Rolv Thesen (1896–1966), kirjallisuustutkija ja -kriitikko ==Lähteet== ==Aiheesta muualla== *
Seppo Maijala

Seppo Johannes Maijala (s. 16. huhtikuuta 1944 Lempäälä) on suomalainen näyttelijä. Hän on näytellyt niin televisiossa kuin teatterissakin. Televisiossa hänen roolejaan ovat olleet muun muassa Kotikadun Raine Aarnio, Reinikaisen konstaapeli Jänkälä ja Sydänjään Simo. Maijala on naimisissa Heidi Heralan kanssa ja pariskunnalla on neljä lasta. Seppo Maijalalla on myös tytär ensimmäisestä avioliitostaan. Sekä Maijala että Herala ovat Helsingin Kaupunginteatterin näyttelijöitä. == Filmografia == Elokuvat Elokuvat Elokuvat Vuosi Elokuva Rooli 1976 Kaksi ruplan rahaa Jaska 1982 Kaikki tulevat päivät Henry Ellicott 1983 Juhannustanssit Veijo 1992 Kyyditys 1993 Routasydän Siren Toinen luonto Reima 1994 Koiravarkaat rehtori 1995 Kosketa minua toimitusjohtaja Päivällinen ruohikolla 2000 Hurmaava joukkoitsemurha Esko Taavitsainen 2005 Eläville ja kuolleille 2012 Juoppohullun päiväkirja palopäällikkö Televisiosarjat Televisiosarjat Televisiosarjat Vuosi Sarja Rooli 1969 30-luvun mies teatterijohtaja 1970 Palveleva puhelin 1979–1980 Profeetta eli räätäli kunnallismiehenä Arttu 1982–1983 Reinikainen Antero Jänkälä 1985 Elias vaeltaja Elias Lönnrot 1986 Huh hellettä! Hannes Kytö Sisko ja sen veli lääkäri 1994 Mikset sä soita Willen isä 1995 Tuomitut 1995–2000 Kotikatu Raine Aarnio 1996 Sergein totuus Santala Pimeän hehku Heikki Piironen 2002 Kylmäverisesti sinun psykiatri Aaltonen Yhteinen huone Hurmaava joukkoitsemurha Esko Taavitsainen 2006 Uudisraivaaja Jarmo Haapaniemi 2007 Sydänjää Simo Alanen 2010 Helppo elämä syyttäjä 2012 Elämää suurempaa Sakari Mäki 2015 Hinnalla millä hyvänsä Keijo Törmänen 2015, 2016 Downshiftaajat Ragnar Raittila 2016 Syke Kari 2017 Presidentti ex-presidentti 2019 Aktivistit opettaja Kerppola 2021 Roba metsän mies == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1944 syntyneet Luokka:Elävät henkilöt
Troilos

Troilos () oli kreikkalaisessa mytologiassa Troijan kuninkaan Priamoksen ja tämän puolison Hekaben poika ja siten Troijan prinssi. Apollodoros kertoo hänen olleen veljesten nuorin ja jatkaa joidenkin mukaan Hekaben synnyttäneen tämän Apollonille.Hyginus, Fabulae xc (http://www.theoi.com/Text/HyginusFabulae2.html#90 engl. käännös) Varhainen kristillinen kirjallisuus nimeää hänet ennemminkin Apollonin rakastajaksi kuin pojaksi.Klemens, Homilies v.15 (engl. käännös ) Perinteisen version mukaan Troilos oli vasta murrosiässä oleva poika tai efebi Troijan sodan alettua. Hänestä oli annettu ennustus, jonka mukaan Troijaa ei pystyttäisi valtaamaan, jos Troilos eläisi kaksikymmenvuotiaaksi. Sodan alkuvaiheessa Akhilleus, joka tiesi Troiloksen huolehtivan hyvin hevosistaan, väijytti tämän ja tämän sisaren Polyksenen Thymbran lähteen luona, jossa hän surmasi Troiloksen keihäällään tämän tullessa juottamaan hevosiaan. Toisen version mukaan Troilos pakeni Apollonin temppeliin, jossa Akhilleus tappoi tämän Apollonin alttarille.Diktys Kreetalainen, Troijan sodan kronikka 4.9 (engl. käännös) Sen sijaan Dares kuvaa Troiloksen suureksi sankariksi, joka aiheuttaa suuria vahinkoja vihollisilleen, ja joka onnistuu jopa haavoittamaan Akhilleusta niin, että tämä joutuu jäämään taisteluista hetkeksi sivuun. Lopulta Akhilleus kuitenkin onnistuu surmaamaan tämän, mutta ruumis saadaan tuotua takaisin Troijaan suuriin hautajaisiin.Dares Fryygialainen, Troijan tuho 7–33 (engl. käännös) == Lähteet == Luokka:Kreikkalainen mytologia
I Am Weasel

I Am Weasel (Olen Näätä) on David Feissin luoma yhdysvaltalainen animaatiosarja, joka oli viimeinen Hanna-Barberan tuottama sarja. Alun perin sarja oli osa Cow & Chicken -sarjaa, jossa sitä esitettiin ohjelman lopuksi noin 6–7 minuutin ajan. Vuonna 1999 sarja sai kokonaan oman ohjelman, joka kesti 9 jakson verran, jossa jokaisessa oli kolme erillistä 6 minuutin kestoista tarinaa. Cow & Chickenin tavoin Charlie Adler teki oman pääroolinsa Paviaanin (I.R. Baboon) lisäksi lukuisten sivuhahmojen äänet, kuten myös Michael Dorn. Lisäksi sarjan kolmannesta kaudesta eteenpäin Tom Kenny ja Dee Bradley Baker olivat enimmäkseen mukana tekemässä sivuääniä. Suomessa sarjaa esitettiin maksullisen Cartoon Networkin lisäksi Subtv:llä vuosina 2004–2005 ja 2007, jossa se oli osana Cow & Chickeniä. == Päähahmot == *Näätä (I.M. Weasel) on huippuälykäs ja taitava lähes maailman kaikissa ammateissa, kuten lääkärinä, filosofina, poliisina, parturina, elokuvaohjaajana, jne. Kaiken lisäksi Näätä on erittäin sivistynyt ja hurmaava. Siitä huolimatta hänellä on yksi heikkous, kananmunien keltuaiset, ja hän menettää usein malttinsa mikäli ei saa niitä välittömästi. Hänen tunnuslauseensa on usein "I am Weasel!" (Olen näätä), jota hän käyttää juuri ennen syöksymistään tilanteeseen mukaan. *Paviaani (I.R. Baboon) on päinvastainen Näätään nähden, sillä hän on tyhmä ja hidasälyinen ja hänellä on lisäksi huono kielioppi. Paviaani usein kadehtii Näädän menestystä ja yrittää joskus keinolla millä hyvänsä pilata Näädän maineen. *Punainen Tyyppi (The Red Guy) jatkaa samoja kepposia, joita hän aiheutti Cow & Chickenissä. Usein punaisen tyypin kohteena on Paviaani joka uskoo aina hänen valheisiinsa. == Ääninäyttelijät == ==Lähteet== == Aiheesta muualla == * TV.com Luokka:1990-luvun piirrossarjat Luokka:Yhdysvaltalaiset animaatiosarjat
Frances Marion

Marion Benson Owens, taiteilijanimeltään Frances Marion (18. marraskuuta 1888 San Francisco – 12. toukokuuta 1973 Los Angeles) oli yhdysvaltalainen elokuvakäsikirjoittaja. Hän voitti kaksi Oscaria ja oli ehdolla kolmannenkin saajaksi. Marionin laajan tuotannon joukossa ovat muiden muassa käsikirjoitukset elokuviin Anna Karenina (1927), Big House (1930), Mestari (1931), Naisten suosikki (1933) ja Kamelianainen (1936). Hän tuli tunnetuksi myös ystävyydestään ja yhteistyöstään näyttelijä Mary Pickfordin kanssa. 84-vuotiaaksi elänyt Marion oli elämänsä aikana naimisissa muiden muassa näyttelijä Fred Thomsonin ja ohjaaja George W. Hillin kanssa. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Oscar- palkinnon saajat Luokka:Vuonna 1888 syntyneet Luokka:Vuonna 1973 kuolleet
Tuottorahasto

Tuottorahasto tarkoittaa sijoitusrahastoa, joka jakaa vuosittain osan voitostaan rahasto-osuudenomistajille.Pörssisäätiö: Tuottorahasto Samasta sijoitusrahastosta on usein tarjolla sekä tuotto- että kasvuosuuksia. Tuottorahasto vastaa sijoitusrahastoa, jossa on vain tuotto-osuuksia. == Katso myös == * Osuuslaji == Lähteet == Luokka:Sijoitusrahastot
Tulipyrstötetra

Tulipyrstötetra (Aphyocharax rathbuni) on tetroihin kuuluva eteläamerikkalainen kala, jota pidetään myös akvaarioissa. == Koko ja ulkonäkö == Tulipyrstötetra kasvaa noin 3–5 cm pitkäksi. Sillä on hopeanhohtoisen sinivihreä vartalo. Pyrstö ja peräevä ovat punaiset. Koiraan evien kärjet ovat valkoiset. == Alkuperä == Tulipyrstötetroja elää villeinä Etelä-Amerikassa Paraguay-joelta Argentiinaan. == Käyttäytyminen == Tulipyrstötetra on rauhallinen päiväaktiivinen parvikala, joka viihtyy akvaariossa, jossa on kasvitiheikköjä.Helsingin akvaariokeskus == Vesiolot ja ravinto == Tulipyrstötetra syö lihapitoista ruokaa. Sopivat vesiolot ovat lämpötila 20–26 °C, happamuus pH 6–7,5. == Lähteet == == Aiheesta muualla == *Aquarium wiki Luokka:Akvaariokalat Luokka:Tetrat
Anita Loos

Corinne Anita Loos (26. huhtikuuta 1888 Sissons, Kalifornia, USA – 18. elokuuta 1981 New York, USA) oli yhdysvaltalainen elokuvakäsikirjoittaja, joka aloitti uransa mykkäelokuvien aikakaudella 1910-luvulla. Hän syntyi Kaliforniassa ja kuoli 93-vuotiaana New Yorkissa. Loosin romaaneihin perustuvia elokuvia ovat Herrat pitävät vaaleaveriköistä (1953, romaani 1926) ja Herrat naivat tummaverisiä (1955, romaani 1929). Tuottelias kirjoittaja työskenteli uransa aikana myös näytelmäkirjailijana. ==Lähteet== == Aiheesta muualla == * * Eero Haapasalo : Anita Loos. Välähdyksiä hänen elämästään: 4-vuotias näyttelijätär, 13-vuotias kirjailijatar, 15-vuotias aviovaimo, Helsingin Sanomat Viikkoliite, 07.04.1929, nro 14, s. 2, Kansalliskirjaston digitaaliset aineistot Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Vuonna 1888 syntyneet Luokka:Vuonna 1981 kuolleet
Paul Rudd

Paul Stephen Rudd (s. 6. huhtikuuta 1969 Passaic, New Jersey) on yhdys­valtalainen näyttelijä. == Varhainen elämä == Hän syntyi Passaicissa juutalaiseen perheeseen englantilaisille maahan­muuttaja­vanhemmille. == Ura == Rudd on esiintynyt elo­kuvissa Clueless (1995), Hellyyteni kohde (1998), Oman elämänsä sankari (1999), Kaksi päivää (2003), 40 v. ja neitsyt (2005), Paksuna (2007), I Love You, Man (2009) ja This Is 40 (2012) ja Uutisankkuri 2: Legendan paluu (2013). Hän on näytellyt televisio­sarjoissa Rakkaat siskot ja Frendit. Hän on näytellyt Scott Langia / Muurahaismiestä Marvel Cinematic Universen elo­kuvissa, alkaen elo­kuvasta Ant-Man (2015). Hän uusii rooliinsa elo­kuvissa Captain America: Civil War (2016), Ant-Man and the Wasp (2018), Avengers: Endgame (2019) ja Ant-Man and the Wasp: Quantumania (2023). == Yksityiselämä == Paul Rudd meni naimisiin Julie Yaegerin kanssa vuonna 2003. Paris­kunnalla on kaksi lasta. == Valikoitu filmografia == * Frendit (2002–2004) * Marvel Cinematic Universe (2015–) == Lähteet == == Aiheesta muualla == * Paul Rudd NNDB:ssä Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Kim Rhodes

Kimberly ”Kim” Rhodes (s. 7. kesäkuuta 1969) on yhdysvaltalainen näyttelijä. Hän on tullut tunnetuksi rooleistaan sarjoissa Zackin ja Codyn viiden tähden elämää, Another World ja As the World Turns. Rhodes syntyi Portlandissa, Oregonissa, ja opiskeli Etelä-Oregonin sekä Templen yliopistoissa. Hän meni vuonna 2006 naimisiin Travis Hodgesin kanssa. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1969 syntyneet Luokka:Elävät henkilöt
Petersburgin piiritys

Petersburgin piiritys oli sarja taisteluita Yhdysvaltojen sisällissodassa, jotka käytiin Virginiassa Petersburgin kaupungin ympäristössä. Taistelut käytiin 9. kesäkuuta 1864 – 25. maaliskuuta 1865. Vaikka taistelut tunnetaan yleisesti nimellä Petersburgin piiritys, se ei ollut klassinen piiritys, jossa koko kaupunki on piiritettynä ja huoltolinjat katkaistu. == Taistelut == Petersburgin piiritys kesti kymmenen kuukautta, jona aikana kenraaliluutnantti Ulysses S. Grantin joukot tekivät epäonnistuneita hyökkäyksiä Petersburgin valtaamiseksi ja rakensivat 30 mailia juoksuhautalinjoja kaupungin etelä- ja itäpuolelle. Petersburg oli elintärkeä huollettaessa Robert E. Leen Pohjois- Virginian armeijaa konfederaation pääkaupungista Richmondista. Surullisen kuuluisaksi tuli Kraatterin taistelu, jossa pohjoisvaltioiden kenraali Ambrose Burnside keksi räjäyttää 30. heinäkuuta 1864 tunneliin kaivettuja räjähteitä etelävaltiolaisten linjojen alla. Räjäytys sai aikaan valtavan kraatterin, johon Unionin omat joukot juuttuivat hyökätessään, ja tappiot olivat 5 300 miestä konfederaation joukkojen murhaavassa tulessa. Lee taipui viimein ylivoiman edessä, kun uhkana oli huoltolinjojen katkaisu ja kaupungin täydellinen piiritys huhtikuussa 1865, mikä johti perääntymiseen ja etelävaltioiden antautumiseen Appomattoxin sotaretken jälkeen. Petersburgin piiritys tarjosi esimakua juoksuhautasodankäynnistä, josta tuli hallitseva taktiikka ensimmäisessä maailmansodassa. Petersburgin taisteluissa oli myös koko sodan suurin joukko mustia sotilaita pohjoisvaltioiden puolella. Nämä mustat joukko-osastot kärsivät suuria tappioita esimerkiksi Kraatterin ja Chaffinin farmin taisteluissa. Petersburgin piirityksen taistelut: * I Petersburgin taistelu 9. kesäkuuta * II Petersburgin taistelu 15.–18. kesäkuuta * Jerusalem Plank Roadin taistelu 21.–24. kesäkuuta * Stauntonin jokisillan taistelu 25. kesäkuuta * Sapponyn kirkon taistelu 28. kesäkuuta * Reamsin aseman I taistelu 29. kesäkuuta * Deep Bottomin I taistelu 27.–29. heinäkuuta * Kraatterin taistelu 30. heinäkuuta * Deep Bottomin II taistelu 13.–20. elokuuta * Globe Tavernin taistelu 18.–21. elokuuta * Reamsin aseman II taistelu 25. elokuuta * Chaffinin farmin taistelu (New Marketin kukkuloiden) 29.–30. syyskuuta * Peeblesin farmin taistelu 30. syyskuuta – 2. lokakuuta * Darbytownin ja New Marketin teiden taistelu 7. lokakuuta * Darbytownin tien taistelu 13. lokakuuta * Fair Oaksin ja Darbytownin tien taistelu 27.–28. lokakuuta * Boydton Plank-tien taistelu 27.–28. lokakuuta * Hatcher´s Runin taistelu 5.–7. helmikuuta * Fort Stedmanin taistelu 25. maaliskuuta Luokka:Virginia Yhdysvaltain sisällissodassa Luokka:Yhdysvaltain sisällissodan taistelut Luokka:1860-luku
Ladislav Rygl

Ladislav Rygl (16. heinäkuuta 1947 – 30. marraskuuta 2024) oli Tšekkoslovakiaa edustanut yhdistetyn hiihtäjä, joka kilpaili 1960- ja -70-luvuilla. Hän voitti kultaa normaalikilpailussa hiihdon MM-kisoissa 1970. Ladislav Ryglin saman niminen poika kilpaili myös yhdistetyssä. Hän osallistui maailmancupiin 1990- ja 2000-luvuilla. == Lähteet == == Aiheesta muualla == * Luokka:Tšekkoslovakialaiset yhdistetyn hiihtäjät Luokka:Vuonna 1947 syntyneet Luokka:Vuonna 2024 kuolleet
(523731) 2014 OK394

1995 SN55 on asteroidi tai mahdollisesti komeetan ydintä muistuttava jääkappale, joka löydettiin vuonna 1995 Saturnuksen radan takaa. Se on tyypin SE kentauri ja kappaleen läpimitan arvellaan olevan 170–380 kilometriä. Kohde tunnetaan ainoastaan 36 päivän mittaisesta havaintosarjasta, jonka perusteella sen rata määriteltiin. Nykyisin asteroidin sijainti on kuitenkin tuntematon. Kohteen katoaminen johtunee siitä, ettei kappale liikukaan havainnoista lasketulla radalla. On arveltu, että tällä erotuksella saattaa olla yhteys muutamien avaruusluotainten liikkeestä havaittuun arvoitukselliseen Pioneer- anomaliaan.http://www.journals.uchicago.edu/doi/abs/10.1086/500796 == Lähteet == Luokka:Kentaurit (pikkuplaneetat)
Rantakatkero

Rantakatkero (Gentianella uliginosa) on yksivuotinen, Euroopassa harvinaisena tavattava ripsikatkeroiden suvun kasvilaji. Suomessa laji on erittäin harvinainen. == Ulkonäkö ja koko == Rantakatkero kasvaa 5–20 cm korkeaksi. Varsi on haaraton tai niukalti pystyhaarainen, ja nivelvälejä on 1–3. Kasvin sirkkalehdet ovat tavallisesti vielä kukinta-aikana tuoreita varren tyvellä. Vastakkain olevat varsilehdet ovat ehytlaitaisia, ruodittomia, kiilamaisia ja puikeita. Suppilomaiset kukat ovat sinipunaisia ja neli- tai viisiliuskaisia. Rantakatkero kukkii Suomessa elo-syyskuussa. Vuotuiset kannanvaihtelut ovat suuria ja kasvin siemenet säilyttävät itämiskykynsä useita vuosia odottaen suotuisia kasvuolosuhteita.Retkeilykasvio 1998, s. 337.Laine 1997, s. 162–163. == Levinneisyys == Rantakatkeroa kasvaa ainoastaan Euroopassa. Läntisimmät kasvustot ovat Britteinsaarilla ja Pohjois-Ranskassa, josta levinneisyysalue jatkuu Atlantin rannikkoa itään Norjan etelärannikolle ja Itämerelle Keski- Ruotsiin, Etelä-Suomeen ja Balttiaan asti. Paikoitellen lajia tavataan myös sisämaassa muun muassa Ruotsissa, Länsi-Venäjällä ja Pohjois-Puolassa. Suomessa rantakatkeroa tavataan Ahvenanmaalla ja Varsinais-Suomen rannikko- ja saaristoalueella.Lampinen, R. & Lahti, T. 2010: Kasviatlas 2009. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2009: Rantakatkeron levinneisyys Suomessa Viitattu 26.8.2010. Ahvenanmaalla lajia esiintyy yhä paikoin hyvinkin runsaasti, mutta kaiken kaikkiaan rantakatkero on suuresti taantunut niin Suomessa kuin muuallakin Euroopassa.Ålands flora 2008, s. 249. == Elinympäristö == Rantakatkero on kulttuurikasvi, joka kasvaa laidunnetuilla, matalakasvuisilla merenrantaniityillä, joskus myös sisämaan rantaniityillä. Laji on kärsinyt suuresti perinteisen karjanlaidunnuksen loppumisesta, joka on johtanut rantojen umpeenkasvuun. Rantakatkeron saattaa sekoittaa joskus merenrannoilla kasvavaan horkkakatkeroon (Gentianella amarella). == Lähteet == * Laine, Unto: Rantakatkero. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 162–163. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Kasviatlas 2020: Rantakatkeron levinneisyys Suomessa. * Pinkka, Lajintuntemuksen oppimisympäristö: Rantakatkero (Gentianella uliginosa) Luokka:Ripsikatkerot Luokka:Suomen erittäin uhanalaiset kasvit
Nancy Kerrigan

Nancy Ann Kerrigan (s. 13. lokakuuta 1969 Stoneham, Massachusetts) on yhdysvaltalainen taitoluistelija. Hän voitti pronssia talviolympialaisissa 1992 ja hopeaa 1994. Kerrigan oli vuonna 1993 naisten yksinluistelun Yhdysvaltain-mestari. Hän voitti myös taitoluistelun maailmanmestaruuskilpailuissa pronssia (1991) ja hopeaa (1992). Taitoluistelija Tonya Hardingin lähipiiri palkkasi Shane Stantin pahoinpitelemään Kerriganin 6. tammikuuta 1994 tämän uraa sabotoidakseen. Syylliset tuomittiin oikeudessa, ja Kerriganin toipuminen oli nopeaa. Kerrigan meni heti uransa jälkeen naimisiin agenttinsa Jerry Solomonin kanssa. Pariskunta on saanut kuusi keskenmenoa ja kolme lasta (s. 1996, 2005 ja 2008). Kerrigan osallistui vuonna 2017 Yhdysvaltain Tanssii tähtien kanssa -ohjelmaan sijoittuen kuudenneksi 12 parin joukossa. == Lähteet == == Aiheesta muualla == Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1969 syntyneet Luokka:Elävät henkilöt
Jumalan Poika

Jumalan Poika on Raamatun Vanhassa ja Uudessa testamentissa esiintyvä ilmaus, joka kristinuskossa tavallisesti viittaa Jeesuksen ainutlaatuiseen asemaan suhteessa Isään Jumalaan. ==Jumalan poika juutalaisuudessa== Juutalaisessa traditiossa ja teologiassa ilmaus Jumalan poika voi viitata enkeleihin, ihmisiin tai ihmiskuntaan kokonaisuutena. Se viittaa siis aina luotuihin olentoihin eikä sinänsä jumalalliseen olentoon. ==Eri uskontojen Jumalan poika -kultteja== Samantapaista terminologiaa on käytetty muuallakin kuin juutalais- kristillisessä traditiossa ja jo ennen Jeesuksen aikaa. Aleksanteri Suuri käytti itsestään ilmausta "Ammonin poika" tai "Zeuksen poika" julistaen näin itsensä jossain mielessä jumalalliseksi. Kreikkalaiset ja makedonialaiset eivät tunnustaneet häntä Zeuksen tai Dionysioksen veroiseksi Jumalaksi. Silti hänen ympärilleen syntyi uskonnollinen henkilökultti.Bauer lexicon, toinen painos, 1979, s. 834. http://www.earlychristianwritings.com/text/origen166.html Rooman keisari Augustus käytti itsestään nimitystä divi filius, "jumalallistuneen (Julius Caesarin) poika". Kreikan kielen vastaava ilmaus hyios tu theu vastaa myös latinan ilmausta dei filius, "Jumalan Poika".Borg, Marcus, and Crossan, Dominic, The First Christmas, HarperCollins, 2007, p. 96 Uudessa Testamentissa tämä sanonta esiintyy useimmiten määrätyssä muodossa ho hyios tu theu viitaten näin tiettyyn henkilöön, Jeesus Nasaretilaiseen. ==Jumalan Poika kristinuskossa== Jeesuksen palvonta Jumalan Poikana poikkeaa muista Jumalan poika -kulteista siinä, että kyseessä on yksijumalaisesta uskonnosta: Kristitylle Jeesus on ainoan todellisen Jumalan, maailman Luojan, Vanhan testamentin Jahven Poika, ja samalla jumaluuden toinen persoona. On huomattava, että kristinuskossa Jumalan Poika tarkoittaa eri asiaa kuin Jumalan lapsi. Jälkimmäistä ilmausta voidaan käyttää jokaisesta kristitystä.Johanneksen evankeliumi 1:12 Tämä ero on tärkeä kristillisen ihmiskäsityksen kannalta. Kristinuskon mukaan ihminen on Jumalan lapseksi otettunakin luotu olento, kun taas Jeesus ei ole luotu vaan samaa olemusta kuin Isä Jumala. ===Ison alkukirjaimen merkitys=== Sanan Poika kirjoittaminen isolla alkukirjaimella ilmaisee tavallisesti kristillisen opin mukaista tulkintaa että Jeesus Jumalan Poikana on samaa jumalallista olemusta kuin Isä Jumala. Ison alkukirjaimen käyttö ei ole peräisin Raamatun alkukielistä, vaan on myöhemmin syntynyt käytäntö. Heprean kielessä, jolla Vanha testamentti on kirjoitettu, ei ole erikseen isoja ja pieniä kirjaimia, ja kreikkaakin kirjoitettiin Jeesuksen aikana usein vain tikkukirjaimilla. Suomen kielessä ison alkukirjaimen merkitys korostuu määrätyn artikkelin puuttumisen vuoksi. ==Katso myös== * Kolminaisuusoppi * Kristologia * Ihmisen Poika ==Lähteet== Luokka:Kristilliset käsitteet Luokka:Jeesus kristinuskossa
Elokuun rapsodia

Elokuun rapsodia () on japanilainen elokuva vuodelta 1991. Akira Kurosawan ohjaama ja käsikirjoittama elokuva kertoo kolmen eri sukupolven suhtautumisesta elämään Japanissa toisen maailmansodan atomipommi-iskujen jälkeen. == Juoni == Elokuvan keskeinen hahmo on vanha nainen (Sachiko Murase), joka on menettänyt aviomiehensä Nagasakin atomipommi-iskussa. Hän viettää kesää neljän lapsenlapsensa kanssa maaseudulla lähellä Nagasakia, kun Havaijille muuttanut veli ottaa häneen yhteyttä. Veli, joka on tehnyt omaisuuden ananasviljelijänä, tekee kuolemaa ja haluaa tavata naisen viimeisen kerran ennen kuolemaansa. Veljen perhe on amerikkalaistunut minkä vuoksi nainen epäröi, mutta lapsenlapset kuitenkin rohkaisevat häntä lähtemään. Tämä suostuu kuitenkin vasta kun veljenpoika (Richard Gere) lupaa että kunnioittaa tämän surua. Kurosawa käsittelee elokuvassa japanilaisten suhtautumista yhdysvaltalaisiin. Heitä samaan aikaan ihaillaan ja toisaalta heitä kohtaan tunnetaan vihansekaista epäluuloa. == Näyttelijät == Lähde: == Lähteet == == Aiheesta muualla == * * * Luokka:Akira Kurosawan ohjaamat elokuvat Luokka:Vuoden 1991 japanilaiset elokuvat
Karakallion koulu

Karakallion yläaste on Espoon Karakalliossa sijaitseva yläkoulu. Koulussa on jokaista koululaisten vuosiluokkaa kohden kaksi musiikkipainotteista luokkaa. Karakallion koulussa oli 429 oppilasta lukuvuonna 2018–2019. Koulun rehtorina lukuvuonna 2019–2020 toimi Seija Väätäinen. Vuonna 1973 valmistuneen koulurakennuksen on suunnitellut arkkitehti Kosti Kuronen. Vuoden 2017 rakennusinventoinnissa sen sanotaan edustavan ajalleen tyypillistä teollishenkistä koulurakentamista selkeine pohjaratkaisuineen ja vahvoine väreineen. Peruskorjauksen yhteydessä rakennuksen ulkovaippa uusittiin täysin, mutta rakennuksen hahmo on säilynyt alkuperäisen kaltaisena. Karakallion koulussa syttyi tulipalo fysiikan ja kemian luokassa 17. huhtikuuta 2019 illalla koulupäivän ulkopuolella. Tuli tuhosi kyseisen luokan irtaimiston täysin. Luokkatila meni käyttökelvottomaksi, ja sen remontoinnin arveltiin tulevan maksamaan jopa kymmeniä tuhansia euroja. == Lähteet == == Aiheesta muualla == * Karakallion koulu Luokka:Espoon peruskoulut Luokka:Karakallio
Seittien linna

Seittien linna () on japanilainen elokuva vuodelta 1957. Akira Kurosawan ohjaama ja käsikirjoittama elokuva tuo Shakespearen Macbethin keskiaikaiseen Japaniin. Elokuvan tyylissä on vaikutteita japanilaisesta nō-teatterista. Joidenkin arvostelijoiden mielestä se on kaikkien aikojen paras Shakespearen näytelmän elokuvasovitus. Se korvaa kirjailijan runollisen kielen samanveroisilla kuvilla. The New York Timesin kriitikot valitsivat Seittien linnan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * * Luokka:Samuraielokuvat Luokka:Japanilaiset draamaelokuvat Luokka:Näytelmiin perustuvat elokuvat Luokka:Akira Kurosawan ohjaamat elokuvat Luokka:Vuoden 1957 japanilaiset elokuvat
Kermit Cintron

Kermit Cintron (s. 22. lokakuuta 1979 Carolina, Puerto Rico) on puertoricolainen nyrkkeilijä ja IBF-ammattilaisliiton välisarjan entinen maailmanmestari. == Elämä ja ura == Cintronin lapsuus oli karu. Hänen äitinsä kuoli syöpään hänen ollessaan vain pieni poika. Cintronin isä ei kyennyt huolehtimaan pojastaan ja lähetti tämän Yhdysvaltoihin setänsä, entisen keskisarjalaisen nyrkkeilijän Benjamin Serranon kasvatettavaksi. Isä piti kuitenkin yhteyttä Crintoniin kunnes kuoli sydänkohtaukseen pojan ollessa 13 vuoden ikäinen. Nuorena poikana Cintron harrasti sekä nyrkkeilyä että painia. Opiskeluaikoinaan hänen painiuransa lähti lupaavaan nousuun, mutta katkesi polvivammoihin ja hän päätti keskittyä nyrkkeilyyn. Amatööriuransa nyrkkeilijänä Cintron aloitti 19-vuotiaana. Amatöörinä hänen saldokseen jäi 24 voittoa ja kolme tappiota. Ammattilaisuransa hän aloitti vuonna 2000 toisen erän tyrmäysvoitolla Jesse Williamsista. Seuraavan kahden ja puolen vuoden aikana hän otteli lukuisia kamppailuja, joista kahta lukuun ottamatta voitti kaikki ennen täyttä aikaa. 17. heinäkuuta 2004 Cintron pääsi ensimmäiseen titteliotteluunsa Teddy Reidiä vastaan, panoksena oli tilapäinen WBO- ja NABF- mestaruus. Ottelu päättyi hänen voittoonsa teknisellä tyrmäyksellä kahdeksannessa erässä. Seuraavassa ottelussaan WBO-mestaruudesta heinäkuussa Antonio Margaritoa vastaan hän kärsi tappion teknisellä tyrmäyksellä viidennessä erässä. Huhtikuussa 2006 Cintron voitti David Estradan kymmenennen erän teknisellä tyrmäyksellä, minkä myötä hänelle siunaantui paikka MM- otteluun. 28. lokakuuta samana vuonna hän kohtasi Floridan Palm Beachillä Mark Suarezin avoimena olleesta IBF-liiton maailmanmestaruudesta ja voitti kamppailun kuudennen erän teknisellä tyrmäyksellä. Hän puolusti titteliään voitokkaasti Walter Dario Matthyssea ja Jesse Felicianoa vastaan. Cintron hävisi viime ottelussaan Antonio Margaritolle tyrmäyksellä kuudennessa erässä. == Aiheesta muualla == * Ammattilaisottelut BoxRec-tietokannassa Luokka:Puertoricolaiset nyrkkeilijät Luokka:Vuonna 1979 syntyneet Luokka:Elävät henkilöt
Tonya Harding

Tonya Maxine Harding (s. 12. marraskuuta 1970 Portland, Oregon) on entinen yhdysvaltalainen taitoluistelija. Hän sijoittui toiseksi vuoden 1991 taitoluistelun maailmanmestaruuskilpailuissa. Talviolympialaisissa hän ylsi parhaimmillaan neljänneksi. == Taitoluistelu-ura == Harding oli erityisen atleettinen ja kykeni ensimmäisenä amerikkalaisena naisena tekemään kilpailuohjelmassa kaksi kolmoisakselia, kolmoisakselin lyhytohjelmassa sekä kolmoisakseliyhdistelmän. Hän teki nämä ennätykset vuoden 1987 Skate America -kilpailuissa, joissa hän sijoittui toiseksi. Harding voitti naisten yksinluistelun Yhdysvaltain-mestaruuden kahdesti (vuosina 1991 ja 1994), mutta vuoden 1994 voitto mitätöitiin, koska Harding oli osallisena kilpailijansa Nancy Kerriganin pahoinpitelyyn. == Myöhempi julkisuus == Harding teki debyyttinsä ammattilaisnyrkkeilyssä 22. helmikuuta 2003 saadakseen rahaa. Vuodesta 2008 Harding toimi muutaman vuoden kommentaattorina World’s Dumbest... -nimisessä tosi-tv-ohjelmassa. Harding osallistui Yhdysvaltain Dancing With the Stars (Tanssii tähtien kanssa) -tv-ohjelman 26. tuotantokauteen vuonna 2018. == Perhe ja yksityiselämä == Harding tuli hyvin köyhästä perheestä. Hän harrasti taitoluistelun ohella metsästystä ja kalastusta. Hän on myös automekaanikko. Hän oli naimisissa vuoden 1994 tapahtumien aikaan Jeff Gilloolyn kanssa, joka oli mukana järjestämässä Nancy Kerriganin pahoinpitelyä, mutta he erosivat samana vuonna. Harding myi Penthouse-lehdelle yhdessä miehensä kanssa tekemän seksivideon vuonna 1994. Vuonna 2010 Harding avioitui tv-kommentaattori Joseph Pricen kanssa, ja vuonna 2011 he saivat poikalapsen. Hardingin elämästä kertova elokuva I, Tonya sai ensi-iltansa vuonna 2017. == Lähteet == == Aiheesta muualla== Luokka:Yhdysvaltalaiset taitoluistelijat Luokka:Vuonna 1970 syntyneet Luokka:Elävät henkilöt
Diva

Diva voi tarkoittaa seuraavia asioita: * Diva, Daniel Odierin romaani (salanimellä Delacorta) * Diva, José de Alencarin vuoden 1864 romaani * Diva, Jean-Jacques Beineixin ohjaama ranskalainen elokuva vuodelta 1981 * Diva, brittiläinen autonvalmistaja 1960-luvulla * Diva, brittiläinen lehti * Divan rautatieasema, Mumbaissa * Diva, korealainen tyttöbändi * Diva Records, yhdysvaltalainen levy-yhtiö * Diva, entinen kaupan oma merkki == Albumeita ja kappaleita == * Diva, Annie Lennoxin vuoden 1992 albumi * Diva, Jelena Karleušan vuoden 2012 albumi * Diva, Aziksen vuoden 2006 albumi * "Diva", Dana Internationalin euroviisukappale * "Diva", Beyoncé Knowlesin kappale * "Diva", The Kid Laroin ja Lil Teccan kappale
Connor Trinneer

Connor Trinneer (s. 19. maaliskuuta 1969) on yhdysvaltalainen näyttelijä. Hänellä on ollut huomattavat roolit muun muassa televisiosarjoissa Star Trek: Enterprise ja Stargate Atlantis. Trinneer syntyi Walla Wallassa, Washingtonin osavaltiossa. Hän meni 29. toukokuuta 2004 naimisiin Ariana Navarren kanssa, ja parille syntyi 11. lokakuuta 2005 poika Jasper. == Filmografia == Vuosi Alkuperäinen nimi Suomenkielinen nimi Rooli Lisätietoja 1996 One Life to Live Zeus Zelenko #2 TV-sarja 1998 Sliders Samson jakso Prophets and Loss 1998 Touched by an Angel Enkelin kosketus Paul Ratcliff jakso Seek and Ye Shall Find 1998 ER Teho-osasto EMT jakso Sharp Relief 1998 Pensacola: Wings of Gold Luutnantti Kevin Willis jakso Trials and Tribulations 2000 FreakyLinks Ted jakso Subject: Three Thirteen 2001 Gideon's Crossing Steve Tedesco jakso The Way 2001 Far East Bob Munger TV-elokuva 2001 61* kirjailija #2 TV-elokuva 2001-2005 Star Trek: Enterprise Star Trek: Enterprise Komentaja Charles 'Trip' Tucker III 98 jaksoa (koko sarja) 2005 Numb3rs Num3rot Bob McHugh jakso Toxin 2006 Without a Trace Ilman johtolankaa Valmentaja Robert Owens jakso Fade-Away 2006 Navy NCIS: Naval Criminal Investigative Service NCIS Rikostutkijat James Dempsey jakso Jeopardy 2006 Close to Home Kodinpuolustaja Eric Foster jakso Priviledge 2006-2008 Stargate: Atlantis Stargate Atlantis Micael Kenmore 10 jaksoa 2007 Family Guy Family Guy animaatiosarja, jakso Road to Rupert 2007 Manchild Jerry TV-elokuva 2008 Criminal Minds Criminal Minds – FBI-tutkijat Dan Torre jakso Minimal Loss 2009 Lincoln Heights Etsivä Kersey 2 jaksoa: Home Again ja Persons of Interest 2009 The Closer Jeff Webb jakso Waivers of Extradiction 2009 Star Runners Tycho 'Ty' Jones TV-elokuva 2009 24 24 Carl Gadsen jakso Day 7: 10:00 p.m.-11:00 p.m. 2009 Terminator: The Sarah Connor Chronicles Terminator: Sarah Connorin aikakirjat Sheriffi Alvan McKinley jakso The Good Wound 2010 Mentalist Deputy Bob Woolgar jakso Red Moon 2010 Pretty Little Liars Valehtelevat viettelijät Nick McCullers jakso The New Normal 2011 NCIS: Los Angeles NCIS agentti Boyle jakso Empty Quiver 2011 The Protector Protector Tom Fowler jakso Help 2012 Fairly Legal A.D.A. Tracey Barber jakso Force Majeure 2012 Suits Preston Reed jakso Asterisk 2015 Kittens in a Cage Officer Jerry jakso Ain't Even Got a Mustache 2015 Pray for Death Chamberlain Elokuva 2015 American Odyssey Michael Banks 4 jaksoa 2016 Exorcist: House of Evil Gordon Elokuva 2017 Take it from the Top Bob TV-elokuva 2017 Hot Break Mason DeGuere TV-elokuva 2017 American Made George W. Bush Elokuva 2017 Riley Parra Samael 5 jaksoa 2017 Stargate Origins Professor Langford 10 jaksoa == Aiheesta muualla == * Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Riku kirjamaassa

Riku kirjamaassa () on Joe Johnstonin ohjaama nuortenelokuva vuodelta 1994. Pääosassa on Macaulay Culkin. Elokuva muuttuu kesken kaiken piirretyksi. Suomenkielisestä dubbauksesta vastaa Pekka Lehtosaari. Elokuvan englanninkielinen nimi on The Pagemaster eli Sivujen Valtias. == Juoni == Riku on pelokas noin 10-vuotias poika joka on normaalia arempi ja pelokkaampi. Hän luottaa aina tiedelehtien onnettomuustilastoihin ja nukkuukin esimerkiksi kypärä päässä ja maanjäristyspakkaukset lakanoiden alla. Eräänä päivänä Rikun isä rakentaa hänelle majaa. Poika luettelee kuinka suuri osa onnettomuuksista tapahtuu puissa ja korkeissa paikoissa. Isä on tulossa alas majasta kunnes hän putoaa yllättäen. Hän ei kykene juuri liikkumaan ja käskee Rikua hakemaan kaupasta nauloja. Matkalla Rikua vastaan tulee hänen ikätovereitaan, jotka ovat rakentaneet hyppyreitä pyörilleen ja he näkevät, kun hän polkee horjuen kohti kauppaa. He alkavat pilkata Rikua ja hän lähtee polkemaan lujempaa. Yhtäkkiä taivaalle myrsky, joten Riku päättää hakea sateensuojaa kirjastosta. Kirjastossa hän tapaa ystävällisen Mr.Deweyn, kirjastonhoitajan, joka kertoo millaisia seikkailuja kirjojen parissa voi kokea. Hän antaa Rikulle kirjastokortin. Riku lähtee tutkimaan salaperäistä kirjastoa. Dewey neuvoo Rikun suuntaavan kohti suurta exit-merkkiä, jos hän sattuu eksymään. Riku löytää tiensä valtavalle ja oudolle kryptalle jonka kattoon on maalattu kuuluisien fantasiahahmojen kuvia. Kun hän tarkastelee kattoa, huomaamattaan Rikun sadetakista alkaa valua vesitippoja maahan. Hän liukastuu, lyö päänsä ja menettää tajuntansa. Hän herää ja huomaa että kirjasto on mennyt kiinni. Kattomaalauksien maalit alkavat sulaa ja valua muodostaan. Niistä sekoittuu värikäs lohikäärme, joka alkaa jahdata Rikua ympäri aavemaisen autiota kirjastoa. Paikoista josta lohikäärme kulkee, tulee piirrettyä. Niin käy myös Rikulle, joka jää maalilohikäärmeen alle. Riku huomaa vielä elävänsä, piirretyksi muuttuneessa kirjastossa, jossa hän pian kohtaa Sivujen Valtiaan, Pagemasterin, joka neuvoo Rikulle ”etsivänsä rohkeutta sydämen syvimmästä kolkasta” kun kauhuntunne yllättää. Sen jälkeen hän kohtaa kaksi puhuvaa kirjaa: Seikkailun ja Sadun. == Suomalaiset ääninäyttelijät == Luokka:Vuoden 1994 yhdysvaltalaiset elokuvat Luokka:Joe Johnstonin ohjaamat elokuvat
Michele Merkin

Michele Merkin (s. 25. kesäkuuta 1975) on yhdysvaltalainen valokuvamalli. Hän syntyi San Franciscossa ruotsalaiselle äidille. Merkin aloitti mallintyönsä osa-aikaisesti 15-vuotiaana ja jätti myöhemmin opintonsa Kalifornian yliopistossa Los Angelesissa kesken. Hän sijoittui vuonna 2006 Maxim-lehden Hot 100 -listan 56. sijalle. Merkin on esiintynyt lehdissä ja mainoksissa ja toiminut televisiojuontajana. Luokka:Yhdysvaltalaiset mallit Luokka:Yhdysvaltalaiset juontajat Luokka:Vuonna 1975 syntyneet Luokka:Elävät henkilöt
Karl Eklund

Karl Magnus Eklund (käytti saksassa nimeä Eck) (2. lokakuuta 1888 Karjaa – 5. tammikuuta 1924) oli suomalainen jääkärimajuri ja koneinsinööri. Hänen vanhempansa olivat merikapteeni Karl Oskar Eklund ja Lovisa Vilhelmiina Vikström. Hänet vihittiin avioliittoon vuonna 1921 Karin Elvira Johanna Ahlskogin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Eklund kirjoitti ylioppilaaksi Helsingin ruotsalaisesta reaalilyseosta vuonna 1908 ja hän liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuonna 1908. Hänen opintonsa jatkuivat myöhemmin Karlsruhen teknillisessä korkeakoulussa vuosina 1909–1914. ==Jääkärikausi== Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 27. helmikuuta 1915 ja hänet sijoitettiin joukon 1. komppaniaan. Myöhemmin 31. elokuuta 1915 hänet sijoitettiin Kuninkaallisen Preussin Jääkäripataljoona 27:n pioneerikomppaniaan, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäiväTykkimies 1960 s. 51–54.. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Ekkau-Kekkaussa ja Aa-joella. Pataljoonasta hän teki kaksi opintomatkaa, ensimmäisen 23. kesäkuuta 1916 – 16. elokuuta 1916 ja toisen 10. tammikuuta 1918 alkaen. ==Sotien jälkeinen aika== Eklund kunnostautui ensimmäisessä maailmansodassa ja hänet palkittiin rautaristillä ja ylennettiin kapteeniksi. Hän palasi Suomeen sisällissodan jälkeen 21. marraskuuta 1918 ja hänet määrättiin palvelukseen Suomen tykistökouluun kapteenin vakanssilla. Eklund siirrettiin itsenäisyyspäivänä 1918 Sotaministeriön taisteluvälineosaston insinööritoimistoon toimistoupseeriksi, josta edelleen 1. tammikuuta 1920 hänet komennettiin taisteluvälineosaston pioneeritoimiston päälliköksi ja edelleen 1. helmikuuta 1921 Aseseppäkoulun johtajaksi, jossa tehtävässä toimi aina kuolemaansa asti. Upseerien ampumayhdistyksen johtokunnan jäsenenä hän toimi vuosina 1920–1923 ja sihteerinä vuosina 1921–1924. Eklund kuoli vain 35 vuoden ikäisenä 5. tammikuuta 1924. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. *Toim. L. Harvila, M. Alajoki, M. O. Rintanen ja M. Vanonen, Tykkimies 1960, Suomen kenttätykistön säätiön vuosikirja n:o 3, Kirjapaino Vaasa Oy, Vaasa 1960. ===Viitteet=== Luokka:Jääkärit Luokka:Vuonna 1888 syntyneet Luokka:Vuonna 1924 kuolleet
Pohjalla (elokuva)

Pohjalla on japanilainen elokuva vuodelta 1957. Akira Kurosawan ohjaama ja käsikirjoittama elokuva tuo Maksim Gorkin näytelmän Edo-kauden japanilaiseen asuntolaan. == Näyttelijät == Lähde: Jean Renoir on tehnyt Gorkin aiheesta oman versionsa. == Lähteet == Luokka:Akira Kurosawan ohjaamat elokuvat Luokka:Vuoden 1957 japanilaiset elokuvat Luokka:Näytelmiin perustuvat elokuvat
Ring 2

Ring 2 on vuonna 2005 valmistunut yhdysvaltalainen kauhuelokuva, joka on jatko-osa elokuvaan Ring, joka perustuu japanilaiseen Ringu-elokuvaan. Ring 2:ssa käytettiin alkuperäistarinaa, eikä se perustu Ringun Japanissa tehtyyn jatko-osaan. Ring 2:n ohjasi Hideo Nakata, joka oli ensimmäisen Ringun ohjaaja. Elokuvan ensi-ilta oli 18. maaliskuuta 2005. ==Juoni== Puoli vuotta on kulunut. Rachel Keller ja hänen poikansa Aidan ovat muuttaneet Seattleen karkuun Samaralta. Rachel aloittaa uuden työnsä Daily Astroniassa, paikallisessa uutislehdessä. Rachel ei ehdi tuntea oloansa turvalliseksi kauan, kun Samara on jo hänen takanaan valmiina työntöön. Rachel näkee Samaran uhrin, Jaken, kasvoilta ne merkit, jotka näkyvät Samaran tappamisen jälkeen. Ennen kuin Rachel lähtee autosta, jossa Jaken ruumis on, Samara ilmestyy ruumispussista huutaen: "Minä löysin teidät". Rachel löytää videonauhan ja yrittää polttaa sen, mutta samaan aikaan Rachelin kodin televisioon ilmestyy kuva kaivosta, jonne Samara on hukutettu. (Viimeinen kuva kirotulla videolla) Samara nappaa Aidanin televisioon ja siitä alkavat oudot tapahtumat, joihin kuuluvat muun muassa Samaran ilmestyminen valokuviin ja peurojen hyökkäys. Rachel käy myös Samaran oikean äidin luona, joka salaperäisesti kehottaa Rachelia tappamaan oman poikansa siinä toivossa, että kirotut henget jättäisivät heidät rauhaan. Rachel päättää muuttaa jälleen pois ja lähtee evakkoon vähäksi aikaa työkaverinsa luo. Aidan kärsii oudosta kuumeesta ja on kylmissään, joten Rachel vie hänet lämpimään kylpyyn. Aivan kuin Samarakin, Aidan tuntuu pelkäävän kylpyammeen vettä. Rachelin tullessa takaisin hakemasta tavaroita kotoa, kylpyhuone tulvii vettä, ja kaikki vedet "valuvat" ylöspäin. Vähän aikaa Rachel luulee hukuttavansa Samara Morgania, mutta juuri työkaverin tullessa kylpyhuoneeseen poika muuttuu takaisin ennalleen. Työkaveri luulee Rachelia hulluksi ja vie Rachelin ja Aidanin sairaalaan. Erinäisten tapahtumien jälkeen Aidan pääsee sairaalasta kotiin, tapatuttaen samalla hoitajansa. Kotona Rachel järkyttyy huomatessaan Samaran tappaneen myös hänen työkaverinsa ja ymmärtäessään Samaran menneen poikansa sisälle ja koettaa laitatuttaa poikaansa nukkumaan. Mutta Aidan, eli Samara sanoo: "Kuolleet eivät koskaan nuku", joten Rachel nukuttaa Aidanin unilääkkeellä. Aidanin nukahtamisen jälkeen Rachel koettaa hukuttaa Samaran Aidanin sisällä kylpyammeeseen. Silloin Aidan herää ja sanoo: "Rachel, mitä sinä teet? Se olen minä.". Mutta Rachel hukuttaa ja pian Samaran haamu menee pois Aidanin ruumiista ja Aidan herää. Mutta Samara tulee takaisin ja viekin Rachelin television läpi kaivoon, josta Rachel kiipeää ylös itse Samara perässään. Lopulta nainen onnistuu kipuamaan ylös ja sulkee kaivon kannen. Luokka:Yhdysvaltalaiset kauhuelokuvat Luokka:Vuoden 2005 yhdysvaltalaiset elokuvat Luokka:Hideo Nakatan ohjaamat elokuvat Luokka:DreamWorksin elokuvat